ຍີ່ປຸ່ນ ຈະເນລະເທດ ພວກນັກເຄື່ອນໄຫວ ຈີນ
ຍີ່ປຸ່ນຕັດສິນໃຈ ທີ່ຈະເນລະເທດ ພວກນັກເຄື່ອນໄຫວຈີນ 14 ຄົນ ທີ່ຂຶ້ນໄປປັກທຸງຊາດ ຢູ່ເກາະ ໃນທະເລຈີນຕາເວັນອອກ ທີ່ຍັງເປັນບັນຫາໂຕ້ແຍ້ງກັນນັ້ນ.
ຍີ່ປຸ່ນໄດ້ຕັດສິນໃຈເນລະເທດພວກນັກເຄື່ອນໄຫວຈີນ 14 ຄົນ ທີ່ໄດ້ຖືກຈັບຫຼັງຈາກຂຶ້ນໄປ ເກາະທີ່ອ້າງກຳມະສິດໂດຍທັງໂຕ ກຽວແລະປັກກິ່ງ ພວກນັກເຄື່ອນໄຫວເຫຼົ່ານີ້ໄດ້ຂຶ້ນໄປທີ່ເກາະໃນເຂດທະເລຈີນ ຕາເວັນອອກໃນມື້ວັນພຸດຜ່ານມາ ໂດຍນຳເອົາທຸງຊາດຈີນໄປ ປັກໄວ້ແລະພາກັນຮ້ອງເພງຊາດ ກ່ອນທີ່ພວກເຂົາເຈົ້າຖືກຈັບ ແລະກ່າວຫາວ່າ ລະເມີດກົດໝາຍ ຄົນເຂົ້າເມືອງຂອງຍີ່ປຸ່ນ ຕຳຫຼວດກ່າວໃນວັນສຸກມື້ນີ້ວ່າ ໝົດທັງ 14 ຄົນໄດ້ຖືກຍ້າຍໄປ ຍັງໜ່ວຍດຳເນີນການດ້ານຄົນເຂົ້າເມືອງ ຫົວໜ້າກອງເລຂາປະຈຳຄະນະລັດຖະບານຍີ່ປຸ່ນກ່າວຕໍ່ພວກ ນັກຂ່າວທີ່ກຸງໂຕກຽວ ໃນວັນສຸກມື້ນີ້ວ່າ ທ່ານຍັງບໍ່ຮູ້ເທື່ອວ່າ ການເນລະເທດຈະມີຂຶ້ນ ໃນເວລາໃດ ປັກກິ່ງໄດ້ທວງໃຫ້ປ່ອຍພວກນັກເຄື່ອນໄຫວເຫຼົ່ານີ້ ໂດຍບໍ່ມີເງື່ອນໄຂໃດໆທັງສິ້ນ ໝູ່ ເກາະທີ່ບໍ່ມີຄົນອາໄສຢູ່ ທີ່ຮູ້ກັນໃນພາສາຍີ່ປຸ່ນວ່າ Senkaku ແລະ Diaoyo ໃນພາສາ ຈີນນັ້ນ ເປັນເຂດທີ່ມີການຜິດຂ້ອງຕ້ອງຖຽງກັນຢູ່ເລື້ອຍໆລະຫວ່າງໂຕກຽວ ແລະປັກກິ່ງ ໝູ່ເກາະດັ່ງກ່າວນີ້ ຕັ້ງຢູ່ໃນພື້ນທີ່ໆອຸດົມສົມບູນ ໄປດ້ວຍແກັສທຳມະຊາດ ແລະຫ້ອມ ລ້ອມດ້ວຍທະເລທີ່ມີປາຫຼາຍ